
	Comisia pentru buget, finanţe şi bănci

	
	Bucureşti,        

Nr. 22/471/09.11.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.71/2011 pentru modificarea unor acte normative în vederea eliminării prevederilor referitoare la acordarea de stimulente pentru personalul din sectorul bugetar,  cu care comisia noastră a fost sesizată în fond cu adresa Biroului Permanent nr.PL.x 576 din  2 noiembrie 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/471/09.11.2011


RAPORT

asupra proiectului de Lege privind aprobarea Ordonanţei de urgenţă a Guvernului nr.71/2011 pentru modificarea unor acte normative în vederea eliminării prevederilor referitoare la acordarea de stimulente pentru personalul din sectorul bugetar
Cu adresa nr. PLx 576 din 2 noiembrie 2011, Biroul Permanent conform art.95 şi 115 din Regulamentul Camerei Deputaţilor, republicat, a sesizat în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.71/2011 pentru modificarea unor acte normative în vederea eliminării prevederilor referitoare la acordarea de stimulente pentru personalul din sectorul bugetar.
Prezentul proiect de Lege are ca obiect de reglementare modificarea unor acte normative, în scopul eliminării prevederilor referitoare la acordarea de stimulente pentru personalul din unele instituţii şi autorităţi publice, precum şi a unor entităţi economice din domeniul public şi colectarea sumelor la bugetul de stat sau al entităţilor aferente.

      La întocmirea raportului s-a avut în vedere avizul Consiliului legislativ.
Proiectul de Lege a fost adoptat de Senat, în şedinţa din 31 octombrie 2011, în condiţiile articolului 115 alineatul (5) teza a III-a din Constituţia României, republicată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de 28 deputaţi, din totalul de 33 de membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ghizdeanu Ion – preşedintele Comisiei Naţionale de Prognoză.
Raportul comisiei a fost adoptat cu unanimitatea membrilor prezenţi la dezbatere. 

In urma dezbaterii, în şedinţa din data de 07.11.2011 comisia propune supunerea spre dezbaterea şi adoptarea Plenului Camerei Deputaţilor a proiectului de Lege privind aprobarea Ordonanţei de urgenţă a Guvernului nr.71/2011 pentru modificarea unor acte normative în vederea eliminării prevederilor referitoare la acordarea de stimulente pentru personalul din sectorul bugetar, în forma prezentată de iniţiator.
	PREŞEDINTE,

Maria Eugenia Barna


	SECRETAR,

Nicolae Bud


Întocmit,

Consilier parlamentar Ene Giorgiana

